Document ID: 32004R0979

UREDBA KOMISIJE (ES) št. 979/2004
z dne 14. maja 2004
o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in o razveljavitvi Uredbe (ES) št. 2465/96 (1), in zlasti člena 11(b) Uredbe,
ob upoštevanju naslednjega:
(1)
V Prilogi III k Uredbi (ES) št. 1210/2003 so naštete fizične in pravne osebe, javne organizacije, družbe, agencije in entitete prejšnje vlade Iraka, za katere v skladu z navedeno uredbo velja zamrznitev sredstev in gospodarskih virov.
(2)
26. aprila 2004 se je Odbor za sankcije Varnostnega sveta ZN odločil spremeniti seznam fizičnih in pravnih oseb, javnih organizacij, družb, agencij in entitet prejšnje vlade Iraka, za katere velja zamrznitev sredstev in gospodarskih virov. Zato je treba ustrezno spremeniti Prilogo III.
(3)
Da bi se zagotovila učinkovitost ukrepov, predvidenih s to uredbo, mora ta uredba začeti veljati takoj -
SPREJELA NASLEDNJO UREDBO:
Člen 1
Priloga III k Uredbi (ES) št. 1210/2003 se spremeni v skladu s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju 14. maja 2004

Labels: 3
18
15
5